open-index/open-wikipedia-markdown huggingface dataset:
Χαράκι Ηρακλείου

Το **Χαράκι** (επίσημο: **Χαράκιον**) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου. Η απόστασή του από το Ηράκλειο είναι 36, 8 χλμ. Αποτελεί το βορειότερο χωριό του Δήμου. Στον οικισμό βρίσκεται η εκκλησία του Αγίου Γεωργίου. Κύριες ασχολίες των κατοίκων είναι η ελαιοκομία και η αμπελοκαλλιέργεια. Εορτάζει στις 3 Νοεμβρίου, ημέρα του Αγίου Γεωργίου του Μεθυστή. Λειτουργούν νηπιαγωγείο και Δημοτικό Σχολείο.

## Ιστορικά στοιχεία
Το χωριό έλαβε την ονομασία του από το τεράστιο χαράκι (βράχο), που βρίσκεται στη μέση του οικισμού. Οι σημερινοί κάτοικοι σε όλο το Δημοτικό διαμέρισμα κατάγονται από τα Ανώγεια Μυλοποτάμου. Στον Καστροφύλακα το Χαράκι αναγράφεται *Carachi* με 65 κατοίκους. Πρώτη μνεία στο Χαράκι γίνεται σε έγγραφο του 1374. Ο οικισμός Μαδέ είχε 63 κατοίκους την ίδια περίοδο και το 1881 κατοικούνταν μόνο από τουρκικές οικογένειες, όπως και οι δύο άλλοι οικισμοί. Το όνομα, κατά το Νικόλαο Πλάτωνα, είναι προελληνικό, από το *Μα Δα* = Μητέρα Γη. Στην απογραφή του Basilicata βρίσκουμε το Βοριά με την ονομασία *Vorú* και στην οθωμανική απογραφή του 1671 με 19 υπόδουλες χριστιανικές οικογένειες που υπόκειντο σε φόρο.

Πορεία πληθυσμού σύμφωνα με τις απογραφές:

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Τεφελίου. Το 1949 με το ΦΕΚ 128Α - 11/06/1949 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς Βοριάς και Μαδέ αποτελούν την κοινότητα Χαρακίου που υπάγεται στη δημοτική ενότητα Αστερουσίων του Δήμου Αρχανών - Αστερουσίων και σύμφωνα την απογραφή του 2011 έχει πληθυσμό 233 κατοίκους.

## Βιβλιογραφία
* 

## Εξωτερικοί σύνδεσμοι
*Χωριά του Δήμου Αστερουσίων

## Παραπομπές


Χαρακι
Χαρ
Κατηγορία:Δήμος Αρχανών - Αστερουσίων
Σκηνοθέτης

[thumb|Ο [Στήβεν Σπίλμπεργκ με τον Χαντράμ Ρούτναμ στη Σρι Λάνκα.]]

**Σκηνοθέτης** ονομάζεται το πρόσωπο που αποφασίζει και κατευθύνει τη δημιουργία των επιμέρους σκηνών ενός οπτικοακουστικού έργου με βάση το σενάριο. Ο σκηνοθέτης οριοθετεί το περιβάλλον, αποφασίζει τη χρονική διάρκεια της σκηνής και καθοδηγεί τους ηθοποιούς έτσι ώστε η σκηνή τελικά να παρουσιάζει στον θεατή αυτό που οραματίζεται ο ίδιος, με βάση το σενάριο. Στις κινηματογραφικές παραγωγές κατευθύνει επίσης τις γωνίες λήψης των σκηνών.

## Γενικά
Ένας σκηνοθέτης αναλυτικότερα, είναι υπεύθυνος για κάθε πτυχή ενός οπτικοακουστικού έργου. Αναπτύσσει ένα όραμα γι’ αυτό, αποφασίζει πώς πρέπει να δείχνει και τι θα έπρεπε να αποκομίσει το κοινό από αυτό. Κατά κάποιο τρόπο είναι ο κύριος αφηγητής μιας ιστορίας. Στην Ευρωπαϊκή Ένωση ο σκηνοθέτης θεωρείται ένας από τους πνευματικούς δημιουργούς του έργου και έχει πνευματικά δικαιώματα σε αυτό.

Οι σκηνοθέτες υιοθετούν διάφορες προσεγγίσεις ως προς τον τρόπο δουλειάς τους. Μερικές από αυτές είναι:

* Καθορισμός ενός γενικού πλαισίου αφήνοντας κατόπιν τους ηθοποιούς να αυτοσχεδιάσουν το διάλογο.
* Έλεγχος της παραμικρής λεπτομέρειας και απαίτηση από τους ηθοποιούς να ακολουθούν επακριβώς τις οδηγίες που τους δίνονται.

## Ειδικότητες
### Σκηνοθέτης Θεατρικού έργου
Η δουλειά του σκηνοθέτη σε θεατρικά δρώμενα συνήθως τελειώνει με την έναρξη των παραστάσεων. Αρκετοί σκηνοθέτες όμως κάνουν σκηνοθετικές παρεμβάσεις και ανάμεσα στις παραστάσεις, παίρνοντας υπόψη τους τις αντιδράσεις του κοινού.

#### Ιστορικά
Ήδη στην αρχαία Ελλάδα συνήθως, οι ίδιοι οι συγγραφείς, «δίδασκαν» το έργο στους ηθοποιούς. Η πράξη αυτή μπορεί σήμερα να χαρακτηριστεί σαν σκηνοθεσία.

### Σκηνοθέτης κινηματογραφικού έργου
[thumb|Ο [Φριτς Λανγκ σκηνοθετεί την ταινία «Frau im Mond» το 1929.]]
Η δουλειά του σκηνοθέτη περιλαμβάνει τη συνεργασία με πάρα πολλούς συντελεστές ενός έργου. 

Στα κινηματογραφικά έργα, επειδή ο μοντέρ αποφασίζει ποιες από τις σκηνές, με ποια διάρκεια και ποια σειρά θα παιχτούν, πιθανώς μεταβάλλοντας την ιδέα του σκηνοθέτη, αρκετοί σκηνοθέτες επιδιώκουν να αναλάβουν και αυτόν τον ρόλο. Η πρακτική αυτή είναι πιο διαδεδομένη στην Ευρώπη.

Επιπλέον προσεγγίσεις που μπορεί να έχει ένας σκηνοθέτης κινηματογραφικού έργου:

* Πολλαπλές λήψεις της ίδιας σκηνής
* Ανάληψη σκηνοθεσίας, φωτογραφίας και μοντάζ.

### Σκηνοθέτης τηλεοπτικής εκπομπής
Η σκηνοθεσία τηλεοπτικής εκπομπής είναι διαδικασία η οποία εξαρτάται από το αν η εκπομπή είναι σύγχρονη ή βιντεοσκοπούμενη. Στη «σύγχρονη» ο σκηνοθέτης συνήθως βρίσκεται σε συνεχή επικοινωνία με τους εμφανιζόμενους συντελεστές μέσω διαφόρων μεθόδων (ακουστικά, auto cue κλπ), αποφασίζει για το ποια κάμερα θα προβληθεί ώστε να διαμορφώνει σε πραγματικό χρόνο τις σκηνές που εμφανίζει η τηλεοπτική οθόνη. Τη δουλειά όμως αυτή μπορεί να αναλάβουν πλέον άλλοι επαγγελματίες, στηριζόμενοι στις οδηγίες του σκηνοθέτη.

## Παραπομπές
Παλλάδιο (δικαστήριο)

Στην αρχαία Αθήνα με το όνομα **Παλλάδιο** ή αρχαία ελληνικά: "*επί Παλλαδίω*", ονομαζόταν ειδικό δικαστήριο όπου οι εφέτες δίκαζαν τους ακούσιους φόνους, την απόπειρα φόνου, τη λεγόμενη "*βούλευσιν*" καθώς και τους φόνους των δούλων, των μετοίκων και των ξένων. Η αθηναϊκή δημοκρατία διατηρούσε και επί της απονομής της δικαιοσύνης και τέτοια διάκριση. Μέλη του δικαστηρίου αυτού ήταν οι Ηλιαστές αντί των Εφετών των οποίων και προήδρευε ο άρχοντας Βασιλεύς.

Κατά την παράδοση, στη προσπάθεια ερμηνείας της απόδοσης του ονόματος του δικαστηρίου αυτού σε συσχετισμό με το παλλάδιο της Αθηνάς, οι Αθηναίοι το απέδιδαν στο γεγονός ότι πρώτος που δικάστηκε σ΄ αυτό το δικαστήριο ήταν ο Δημοφών. Τούτο έγινε μετά από απαίτηση των Αργείων, που υποστήριζαν πως όταν ο Διομήδης επέστρεφε από τη Τροία έχοντας μαζί του ως λάφυρο και το παλλάδιο της Αθηνάς, κατέπλευσε στο Φάληρο. όπου και του επιτέθηκε ο Δημοφών σε νυκτερινή επιχείρηση εκλαμβάνοντας αυτόν και τους συντρόφους τους ως πειρατές. Στη συμπλοκή εκείνη εκτός του ότι φονεύθηκαν κάποιο σύντροφοί του Διομήδη ο Δημοφών άρπαξε και το παλλάδιο του Διομήδη. (Παυσανίας Ι 28).

Κατηγορία:Αττικό Δίκαιο
Κατηγορία:Δικαστικές αρχές
Κατηγορία:Όργανα αθηναϊκής πολιτείας
Υδροκόπτερο

Το **υδροκόπτερο** (*hydrocopter*) είναι αμφίβιο καταμαράν που κινείται με κινητήρα αεροσκάφους. Το όχημα διαθέτει γάστρα πλοίου, μικρούς τροχούς και πλωτήρες (όπως και των υδροπλάνων). Ένας αεροπορικός κινητήρας, έλικα και πηδάλιο προωθεί το υδροκόπτερο πάνω από νερό, πάγο, χιόνι και ξηρά.
 
Το σκάφος είναι εξαιρετικά χρήσιμο στις αρκτικές παράκτιες περιοχές κατά τη διάρκεια της περιόδου που δεν μπορούν να χρησιμοποιηθούν πλοία λόγω των παγωμένων θαλασσών. Αποτελεί φθηνότερη εναλλακτική λύση αντί των αερόστρωμνων και των ελικοπτέρων και είναι ικανότερο από αυτά σε αποστολές διάσωσης υπό συνθήκες ανέμων μεγάλης έντασης.

## Εξωτερικοί σύνδεσμοι
* Example of an arctic airboat design with air suspension

Κατηγορία:Τύποι πλοίων
Θαλάσσιο ταξί

thumb|250px|right|Θαλάσσιο ταξί στο Ώκλαντ της Νέας Ζηλανδίας
thumb|250px|right|Πιάτσα θαλάσσιων ταξί στη Βενετία
right|thumb|250px|Θαλάσσιο ταξί της Νέας Υόρκης
Ως **θαλάσσιο ταξί** ή **θαλάσσιο λεωφορείο** αναφέρεται το σκάφος το οποίο παρέχει υπηρεσίες μαζικής μεταφοράς, συνήθως σε αστικό περιβάλλον. Η υπηρεσία μπορεί να περιλαμβάνει πολλαπλές στάσεις, λειτουργώντας με παρόμοιο τρόπο ενός συμβατικού λεωφορείου, ή στάσεις έπειτα από αίτηση των επιβαινόντων σε διαφορετικά σημεία, λειτουργώντας όπως ένα ταξί.

Στη Βόρεια Αμερική οι δύο ονομασίες είναι περίπου συνώνυμες, ενώ στον υπόλοιπο κόσμο ο όρος *θαλάσσιο ταξί* συνήθως περιορίζεται στη χρήση ενός σκάφους που επιχειρεί κατά παραγγελία και το *θαλάσσιο λεωφορείο* σε ένα σκάφος που επιχειρεί βάσει προγράμματος.

Τα θαλάσσια ταξί συχνά βρίσκονται σε μαρίνες και λιμάνια και παρέχουν πρόσβαση σε σκάφη και παραθαλάσσιες ιδιοκτησίες οι οποίες δεν είναι προσβάσιμες από την ξηρά.

## Πόλεις με χρήση θαλάσσιων ταξί
Θαλάσσια ταξί ή λεωφορεία χρησιμοποιούνται (*ενδεικτικά*):

* Ώκλαντ
* Βαλτιμόρη
* Μπανγκόκ
* Βοστόνη
* Μπρίστολ (Δείτε επίσης *[[Bristol Ferry Boat]]*)
* Κάρντιφ
* Σικάγο
* Ντουμπάι 
* Γκέτεμποργκ 
* Λονδίνο (Δείτε επίσης *[[Thames Clipper]]*)
* Νέα Υόρκη (Δείτε επίσης *[[New York Water Taxi]]*)
* Οσάκα (Δείτε επίσης *[[Osaka Suijō Bus]]*)
* Όσλο
* Πίτσμπουργκ
* Ρότερνταμ
* Σιάτλ (Δείτε επίσης *[[West Seattle Water Taxi]]*)
* Στοκχόλμη
* Σίδνεϊ (Δείτε επίσης *[[Sydney Ferries]]*)
* Μπουένος Άιρες
* Τορόντο (Δείτε επίσης *[[Toronto water taxi]]*)
* Τόκιο (Δείτε επίσης *[[Tokyo Cruise Ship]]* και *[[Tokyo Mizube Line]]*)
* Βανκούβερ (Δείτε επίσης *[[False Creek Ferries]]*)
* Βενετία
* Γιοκοχάμα (Δείτε επίσης *[[The Port Service]]* και *[[Keihin Ferry Boat]]*)

## Σημειώσεις



Κατηγορία:Επιβατηγά πλοία
Ρέι Ρίτσαρντς

Ο **Ρέι Ρίτσαρντς** είναι παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974 που διεξήχθη στην Δυτική Γερμανία.Γεννήθηκε στις 18 Μαΐου του 1946 στην Αγγλία. Σε νεαρή ηλικία μετανάστευσε στην Αυστραλία όπου αγωνίστηκε ως μέσος σε αρκετές ομάδες από το 1963 μέχρι το 1979 όταν και αποσύρθηκε,με κυριότερες την Κροατία Σίδνεϊ, την Μαρκόνι Στάλιονς (της οποίας υπήρξε και παίκτης-προπονητής) και την ΑΠΙΑ. Με την Εθνική Αυστραλίας αγωνίστηκε 60 φορές το διάστημα 1967-1975 πετυχαίνοντας 10 τέρματα. Είναι μάλιστα ο πρώτος Αυστραλός ποδοσφαιριστής που έχει αποβληθεί σε αγώνα Μουντιάλ το 1974 εναντίον της Χιλής.

## Πηγές
* planetworldcup.com, World Cup 1974 Australia - Chile.
* ozfootball.net, Socceroo Internationals for 1974.

## Παραπομπές


Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Εθνικής Αυστραλίας
Κατηγορία:Αυστραλοί προπονητές ποδοσφαίρου
Υμενόπτερα

Τα **υμενόπτερα** είναι μία από τις μεγαλύτερες τάξεις εντόμων, στην οποία ανήκουν η σφήκα, η μέλισσα και το μυρμήγκι.
Η λέξη *υμενόπτερο* είναι σύνθετη και προέρχεται από τις λέξεις «» και «».

## Μορφολογικά χαρακτηριστικά
Στα «Υμενόπτερα» το σώμα χωρίζεται σε τρία μέρη: το κεφάλι, το θώρακα και την κοιλιά. Το κεφάλι συνδέεται με το θώρακα με τέτοιο τρόπο που να είναι πολύ ευκίνητο. Στο κεφάλι φέρουν πέντε μάτια από τα οποία τα δυο είναι σύνθετα και τ' άλλα απλά και μια μικρή προβοσκίδα. Ο θώρακας χωρίζεται στον προθώρακα, το μεσοθώρακα και το μεταθώρακα. Κι η κοιλιά αποτελείται από ξεχωριστές αρθρώσεις, που φτάνουν καμιά φορά τον αριθμό 9.

Τα υμενόπτερα έχουν δυο ζευγάρια φτερών, που το δεύτερο είναι μικρότερο από το πρώτο. Είναι διαφανή με νευρώσεις. Έχουν τρία ζευγάρια πόδια με αρθρώσεις.

## Βιολογία

Μέχρις ότου να διαμορφωθούν τα έντομα στην τελική τους μορφή, περνούν διάφορα στάδια εξέλιξης. Αρχικά είναι προνύμφες, (όταν βγαίνουν από τα αβγά), οι οποίες δεν είναι τέλεια σχηματισμένες. Έχουν διάφορα όργανα με τα οποία πλέκουν τα κουκούλια τους από τα οποία βγαίνουν με τη μορφή πεταλούδας.

Ενδιαφέρον παρουσιάζει ο τρόπος με τον οποίο τα έντομα φροντίζουν για τ' αβγά τους. Άλλα κυνηγούν κάμπιες ή αράχνες, τις ναρκώνουν με το δηλητήριό τους και τις τοποθετούν κοντά στα αβγά για να έχουν έτοιμη τροφή οι νύμφες.

Ένα άλλο είδος, οι **ιχνευμονίδες** (*Ichneumonidae*) τοποθετεί τα αβγά του στ' αβγά άλλων εντόμων, κι όταν η νύμφη βγει, τρώει από την κάμπια και το αβγό μέσα στο οποίο είναι. Αυτά τα έντομα βοηθούν ώστε να καταπολεμούνται πολλές βλαβερές κάμπιες.

Σε πολλά είδη υμενοπτέρων συναντούμε καλά αναπτυγμένη κοινωνική ζωή όπως στις μέλισσες και στα μυρμήγκια.

## Σημασία για τον άνθρωπο
Άμεσα ωφέλιμη  είναι η μέλισσα. Πάρα πολλά είδη υμενοπτέρων τρέφονται από βλαβερά έντομα και με αυτό το τρόπο βοηθούν έμμεσα στον άνθρωπο. 

Μερικά είδη υμενοπτέρων χρησιμοποιούν το τσίμπημα (κέντρισμα) ως μέσο άμυνας ή επίθεσης.

Στα περισσότερα Υμενόπτερα, το δηλητήριο αποτελείται απο ισταμίνη, και κυρίως αλλεργιογόνα ένζυμα.
Τα έντομα αυτά μπορεί να προκαλέσουν επικίνδυνες αντιδράσεις (αλλεργίες) στον ανθρώπινο οργανισμό.

## Εξωτερικοί σύνδεσμοι

* Διεθνής Εταιρεία Υμενοπτεριστών
Υμενόπτερα της Ν. Ζηλανδίας 
* Waspweb Εικόνες υμενοπτέρων από την Αφρική.

## Παραπομπές
Άλεξ Τόμπιν

Ο **Άλεξ Τόμπιν** γεννήθηκε στις 3 Νοεμβρίου του 1965 στην Αδελαΐδα και είναι πρώην ποδοσφαιριστής και διεθνής με την Εθνική Αυστραλίας της οποίας είναι και ρέκορντμαν συμμετοχών με 87 επίσημες συμμετοχές από το 1988 μέχρι το 1998. Αγωνιζόταν ως κεντρικός αμυντικός και πέρασε το μεγαλύτερο διάστημα της καριέρας του του στην Αντελάιντ Σίτυ (1984-2000). Μετέπειτα αγωνίστηκε στην Παρραμάττα Πάουερ και τη Νόρδερν Σπίριτ.

## Καριέρα

## Διακρίσεις

Πρωτάθλημα Αυστραλίας(NSL):1986,1992 και 1994

Πρωτάθλημα Ωκεανίας:1996

MVP Τελικού Αυστραλιανού Πρωταθλήματος:1992 και 1994

## Παραπομπές


## Πηγές
* Προπονητικό Τιμ των Central Coast Mariners  
* Oz Football profile

Κατηγορία:Αυστραλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Κυπέλλου Συνομοσπονδιών FIFA 1997
Μαυσωλείο

[μικρογραφία|Μαυσωλείο στο νεκροταφείο Recoleta, [Μπουένος Άιρες (Αργεντινή).]]
Το **μαυσωλείο** είναι ταφικό μνημείο με μορφή κτιρίου, εντός του οποίου βρίσκονται τάφοι επιφανών ανθρώπων. Το μαυσωλείο είτε θεωρείται τάφος είτε πως περιέχει τάφο ή τάφους. Τα μαυσωλεία συνήθως λαμβάνουν τη μορφή αρχαίων ναών ή σύγχρονων χριστιανικών. Ένα χριστιανικό μαυσωλείο μπορεί να περιέχει παρεκκλήσι, ενώ ένα μουσουλμανικό μαυσωλείο μοιάζει με τζαμί.

Το µαυσωλείο της Αλικαρνασσού, ένα από τα επτά θαύματα του κόσμου, είναι αυτό από το οποίο προήλθε η ονομασία των μαυσωλείων καθώς φιλοξενούσε τη σορό του Μαύσωλου, σατράπη της Καρίας. Ένα από τα πιο εντυπωσιακά μαυσωλεία της νεότερης - σύγχρονης εποχής είναι το Ταζ Μαχάλ.

Στη σύγχρονη Ελλάδα σπουδαία μαυσωλεία υπάρχουν στο Πρώτο Νεκροταφείο Αθηνών όπως του Γ. Αβέρωφ, του Α. Συγγρού, των Πεσμαζόγλου, του Δ. Αιγινήτη και πολλά άλλα. Το πλέον όμως λιτό μαυσωλείο σε μορφή ανοικτού χριστιανικού ναού με ημιθόλιο είναι το Μαυσωλείο του Τατοΐου όπου βρίσκονται οι τάφοι των Βασιλέων Κωνσταντίνου Α', της Σοφίας και της Όλγας. Επίσης ένα αξιόλογο μαυσωλείο βρίσκεται στη Ζάκυνθο. Μέσα σε ειδικά διαμορφωμένο χώρο, στο Μουσείο Σολωμού-Επιφανών Ζακυνθίων, βρίσκονται δύο μαρμάρινοι τάφοι, όπου φυλάσσονται τα οστά των μεγάλων ποιητών Διονυσίου Σολωμού και Ανδρέα Κάλβου,
Miniaturk Mausoleum at Halicarnassus.jpg|Υπόδειγμα της ανακατασκευής του Μαυσωλείου της Αλικαρνασσού, ενός από τα Επτά θαύματα του αρχαίου κόσμου, Μινιατούρκ, Κωνσταντινούπολη, Τουρκία
Paris Pantheon Outside.JPG|Το Πάνθεον στο Παρίσι, Γαλλία.
Taj Mahal, Agra, India.jpg|Το Ταζ Μαχάλ, διασημότερο μαυσωλείο του κόσμου, στην Άγκρα της Ινδίας, που χτίστηκε από τον Σάχη Τζαχάν για την αγαπημένη του Μουμτάζ Μαχάλ.
Kumsusan Memorial Palace, Pyongyang.jpg|Το Παλάτι του Ήλιου (Γκούμσουσαν), αποτελεί μαυσωλείο των Κιμ Ίλ-σονγκ και Κιμ Τζόνγκ-ιλ στην Πιονγιάνγκ, Βόρεια Κορέα.



Κατηγορία:Κτίρια και κατασκευές
Κατηγορία:Ταφικά έθιμα
Επαρχία της Πεσκάρα

Η **επαρχία της Πεσκάρα** (ιταλικά: *Provincia di Pescara*) είναι επαρχία στην περιφέρεια του Αμπρούτσο στην Ιταλία. Η έκτασή της είναι 1.224 τ.χλμ. και ο πληθυσμός της φτάνει τους 312.215 (2007) κατοίκους. Έδρα της επαρχίας είναι η πόλη της Πεσκάρα (*Pescara*). Συνολικά, η επαρχία αριθμεί 46 δήμους.

Συνορεύει βόρεια με την επαρχία του Τέραμο, ανατολικά με την επαρχία του Κιέτι, νοτιοδυτικά με την επαρχία της Ακουίλα, ενώ βορειοανατολικά βρέχεται από την Αδριατική θάλασσα.

## Κύριοι Δήμοι

Πεσκαρα
Επαρχία του Τέραμο

Η **επαρχία του Τέραμο** (ιταλικά: *Provincia di Teramo*) είναι επαρχία στην περιφέρεια του Αμπρούτσο στην Ιταλία. Η έκτασή της είναι 1.947,64 τ.χλμ. και ο πληθυσμός της φτάνει τους 287.411 (2007) κατοίκους. Έδρα της επαρχίας είναι η πόλη του Τέραμο (*Teramo*). Συνολικά, η επαρχία αριθμεί 47 δήμους.

Συνορεύει βόρεια με την περιφέρεια των Μάρκε (επαρχία του Άσκολι Πιτσένο), νότια με την επαρχία της Πεσκάρας, νοτιοδυτικά με την επαρχία της Ακουίλα και δυτικά με το Λάτιο (επαρχία του Ριέτι). Τέλος, ανατολικά βρέχεται από την Αδριατική θάλασσα.

## Κύριοι Δήμοι

## Εξωτερικοί σύνδεσμοι

* Aμπρούτσο 2000 - Πληροφορίες για την επαρχία του Τέραμο
* Εθνικό Πάρκο του Γκραν Σάσσο


Τεραμο
Κρήνη Χαλκιδικής

Η  **Κρήνη** είναι χωριό και πρώην κοινότητα του Νομού Χαλκιδικής, στα σύνορα με τη Θεσσαλονίκη. Διοικητικά ανήκει στον Δήμο Νέας Προποντίδας της Περιφέρειας Κεντρικής Μακεδονίας (πρόγραμμα Καλλικράτης). 

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του  Δήμου Τρίγλιας. 

Σύμφωνα με την απογραφή του 2001 αριθμούσε 497 κατοίκους. Κύριες ασχολίες είναι η γεωργία (καλλιέργεια σιτηρών κυρίως) και η κτηνοτροφία (αιγοπρόβατα). 
Μεταξύ άλλων, στον οικισμό λειτουργούν αγροτικό ιατρείο, αγροτικός συνεταιρισμός, νηπιαγωγείο, Δημοτικό σχολείο, εκπολιστικός σύλλογος (ιδρύθηκε το 1982) , ΚΑΠΗ και  Πολιτιστικό Κέντρο. Από αθλητική άποψη δραστηροποιείται η Θύελλα Κρήνης, ομάδα ποδοσφαίρου της Α΄ ερασιτεχνικής κατηγορίας στο τοπικό πρωτάθλημα της Ε.Π.Σ. Χαλκιδικής. Στις φυσικές ομορφιές της Κρήνης περιλαμβάνεται και η κορυφή του όρους Κατσίκα. Πανηγυρίζει τις εορτές του Αγίου Χριστοφόρου στις 9 Μαΐου και της Παναγίας, στις  15 Αυγούστου.

## Ιστορικά στοιχεία
Η Κρήνη αποτελεί το παλαιότερο και το μόνο ντόπιο Δημοτικό διαμέρισμα του Δήμου διατηρώντας μέχρι σήμερα σχεδόν αναλλοίωτο το τοπικό στοιχείο που χρονολογείται από τα Βυζαντινά χρόνια.Στα νοτιοδυτικά του χωριού βρίσκεται η εκκλησία του Αγίου Γεωργίου (18ος αιώνας), κτισμένη σε ερείπια παλαιότερης εκκλησίας, με τοιχογραφίες. Μέχρι το 1873 αποτέλεσε τουρκικό τσιφλίκι. Το 1997 ιδρύθηκε και λαογραφικό Μουσείο, με πρωτοβουλία του Εκπολιτιστικού συλλόγου και σε αυτό εκτίθενται εργαλεία και αντικείμενα που χρησιμοποιούσαν οι Κρηνιώτες τα παλαιότερα χρόνια.

## Παραπομπές


## Εξωτερικοί σύνδεσμοι
* Στοιχεία για το χωριό από το Δήμο Τρίγλιας

Κρηνη
Κρηνη
Κατηγορία:Δήμος Νέας Προποντίδας11
Νικόλαος Μαυροκορδάτος (1599-1649)

Ο **Νικόλαος Μαυροκορδάτος** γεννήθηκε στη Χίο το 1599. Στη συνέχεια μετέβη στην Κωνσταντινούπολη, όπου και αναδείχθηκε στο εμπόριο του μεταξιού με μεγάλη επιτυχία. Απέκτησε σημαντική περιουσία και παρέσχε μεγάλη υπηρεσία στο Πατριαρχείο Κωνσταντινούπολης του οποίου και ανακηρύχθηκε μέγας προστάτης. Νυμφεύθηκε τη Ρωξάνδρα Σκαρλάτου (1605-1684) που διακρίθηκε για τη μόρφωσή της, την ευφυΐα και τη σύνεσή της.

Ο Νικόλαος Μαυροκορδάτος πέθανε στην Κωνσταντινούπολη το 1649.

## Δείτε επίσης
* Οικογένεια Μαυροκορδάτου

## Πηγές
**Νεώτερον Εγκυκλοπαιδικόν Λεξικόν Ηλίου* τ.13ος σ.119
## Παραπομπές


Κατηγορία:Έλληνες επιχειρηματίες
Νικολαος
Αλφρέντ Πελλάν

220px|right|thumb|Αλφρέντ Πελλάν, ''Άνθιση'' (περί το 1950). Ελαιογραφία σε καμβά, 180 εκ. x 146 εκ. Εθνική Πινακοθήκη του Καναδά, Οττάβα, Καναδάς.
Ο **Αλφρέντ Πελλάν** (Alfred Pellan: Πόλη του Κεμπέκ, 16 Μαΐου 1906 &ndash; Λαβάλ, Κεμπέκ, 31 Οκτωβρίου 1988) ήταν γαλλοκαναδός ζωγράφος, εικονογράφος βιβλίων, σκηνογράφος και σχεδιαστής θεατρικών κουστουμιών. 
## Βιογραφία
### Σπουδές
Σπούδασε ζωγραφική στην Σχολή Καλών Τεχνών της Πόλης του Κεμπέκ (École des beaux-arts de Québec) από το 1920 έως το 1925. Συνέχισε τις σπουδές του στο Παρίσι, όπου και έλαβε το πρώτο βραβείο σε έκθεση τοιχογραφίας το 1935. 

### Η επιστροφή στον Καναδά
Το 1940, με την πτώση της Γαλλίας στα χιτλερικά στρατεύματα, αναγκάσθηκε να επιστρέψει στον Καναδά για να εγκατασταθεί στο Μόντρεαλ. Τα έργα του, επηρεασμένα από τον κυβισμό και τον υπερρεαλισμό, δεν συγκίνησαν πολύ το συντηρητικό κεμπεκιώτικο κοινό της εποχής εκείνης. 

Από το 1943 έως το 1952 δίδαξε ζωγραφική στην Σχολή Καλών Τεχνών του Μόντρεαλ (École des beaux-arts de Montréal) συμβάλλοντας στην ανατροπή της μέχρι τότε ακαδημαϊκής άποψης για τις καλές τέχνες. Το 1948 δημιούργησε την ομάδα *Πρίσμα των Ματιών* (*Prisme d'Yeux*) για την απελευθέρωση της τέχνης από οποιαδήποτε ιδεολογία. Κατά την περίοδο αυτή, που θεωρείται ως η περίοδος της ζωγραφικής του ωρίμανσης, ασχολήθηκε επίσης με την εικονογράφηση ποιητικών συλλογών και την δημιουργία σκηνικών και κουστουμιών για το θέατρο.
### Η καταξίωση
Με την οικονομική ενίσχυση της Βασιλικής Εταιρείας του Καναδά, επέστρεψε στο Παρίσι το 1952 και παρέμεινε εκεί μέχρι το 1955. Το τελευταίο έτος της παραμονής του στο Παρίσι, το Εθνικό Μουσείο Σύγχρονης Τέχνης (Musée national d'art moderne) της Γαλλίας διοργάνωσε μεγάλη έκθεση με έργα του. Με την φήμη που απέκτησε, επέστρεψε στον Καναδά για να συνεχίσει να ζωγραφίζει πίνακες και τοιχογραφίες. 

Τιμήθηκε με πολλά βραβεία. Στον τόπο όπου γεννήθηκε, υπάρχει η προτομή του, ενώ το Εθνικό Μουσείο Καλών Τεχνών του Κεμπέκ (Musée national des beaux-arts du Québec) φιλοξενεί  μόνιμη έκθεση έργων του. Πολλά έργα του υπάρχουν επίσης στην Εθνική Πινακοθήκη του Καναδά στην Οττάβα και σε άλλες δημόσιες και ιδιωτικές συλλογές.

## Παραπομπές


## Εξωτερικοί σύνδεσμοι
* 
* Alfred Pellan – Artist Biography (National Gallery of Canada) &mdash; Βιογραφία του καλλιτέχνη .
* Alfred Pellan – Biographie de l'artiste (Galerie nationale du Canada) &mdash; Βιογραφία του καλλιτέχνη .
* Alfred Pellan – Artist Gallery (National Gallery of Canada) &mdash; Έργα του καλλιτέχνη .
* Alfred Pellan – Galerie de l'artiste  (Galerie nationale du Canada) &mdash; Έργα του καλλιτέχνη .

Κατηγορία:Καναδοί ζωγράφοι
Κατηγορία:Κεμπέκ
Κατηγορία:Εικονογράφοι
Κατηγορία:Σκηνογράφοι
Κιέτι

Το **Κιέτι** (, , , αρχαία ελληνικά: *Θεάτη*) είναι πόλη της Ιταλίας στην περιφέρειας του Αμπρούτσο, με πληθυσμό 55.102 κατοίκους, πρωτεύουσα της ομώνυμης επαρχίας.

Βρίσκεται στο άκρο του ποταμού *Ατέρνο*, λίγα χιλιόμετρα από την Αδριατική. Δυτικά της πόλης βρίσκεται το Γκραν Σάσσο, το ψηλότερο σημείο των Απεννίνων.

## Ιστορία
Το Κιέτι είναι μία από τις αρχαιότερες πόλεις της Ιταλίας, αρχαιότερη κατά 500 χρόνια και από τη Ρώμη και η ιστορία της συχνά μπερδεύεται με τη μυθολογία, σύμφωνα με την οποία την ίδρυσε ο Αχιλλέας, ονομάζοντας την *Θεάτη*, προς τιμήν της μητέρας του. Μάλιστα, ο Αχιλλέας απεικονίζεται και στο οικόσημο της πόλης, πάνω σε ένα σηκωμένο άλογο ενώ κρατά ένα ξίφος και μία ασπίδα. Στην ασπίδα απεικονίζεται ένας λευκός σταυρός σε κόκκινο φόντο με τέσσερα κλειδιά, που πιθανότατα αντιπροσωπεύουν τις τέσσερις πύλες του αρχαίου Κιέτι.

Σύμφωνα με άλλες πληροφορίες, η πόλη ιδρύθηκε από τους Πελασγούς προς τιμήν της Νηρηίδας Θέτις ή από τον Έκτορα το 1247 π.Χ. Κατά τον Στράβωνα ιδρύθηκε από τους Άρκαδες, οι οποίοι την ονόμασαν Τεγέα. 

Σίγουρο είναι ότι το σημερινό Κιέτι είναι η αρχαία *Teate Marrocinorum*, από τη φυλή των Μαρρουκίνων, γνωστών για τις σκληρές διαμάχες με τους Ρωμαίους, ως την ειρήνη που σύνηψαν μαζί τους, οπότε και έγιναν σύμμαχοι τους, πολεμώντας στο πλευρό τους σε πολλές μάχες όπως για παράδειγμα εναντίον του Πύρρου, του Περσέα, του Αννίβα κ.ά.

## Παραπομπές


## Εξωτερικοί σύνδεσμοι
* 
* 
*  

Κατηγορία:Πόλεις του Αμπρούτσο
Κατηγορία:Αρχαίες πόλεις της Ιταλίας
Ναυτικό Μουσείο Ελλάδος

thumb|right|280px|Άποψη του Ναυτικού Μουσείου.Το **Ναυτικό Μουσείο της Ελλάδος**, συνολικής επιφάνειας περίπου 2.500 τ.μ., (μαζί με το αίθριο), βρίσκεται στον Πειραιά στο μυχό του άλλοτε όρμου της Φρεαττύδας, στην ακτή Θεμιστοκλέους όπως διαμορφώθηκε με τη δημιουργία της Μαρίνας. Το μουσείο αυτό αποτελεί το μεγαλύτερο του είδους του στην Ελλάδα και αναβιώνει την ιστορία χιλιετιών της λαμπρής ελληνικής ναυτικής παράδοσης.

## Ιστορία
Το Μουσείο αυτό ιδρύθηκε από την "*Εταιρεία Ναυτικού Μουσείου και περισυλλογής κειμηλίων των κατά θάλασσαν Αγώνων του Έθνους*", που τελούσε και δρούσε υπό την προστασία του Βασιλέως των Ελλήνων. Το 1959 στεγάστηκε σ΄ ένα νεοκλασικό παραλιακό τριώροφο κτίριο στον λιμένα Ζέας, (Ακτή Τρυφ. Μουτσουπούλου 18) στον Πειραιά, διαθέτοντας στον α' όροφο έξι αίθουσες εκθεμάτων, καλούμενο τότε Ναυτικό Μουσείο Πειραιώς.
Όταν ξεκίνησαν τα έργα αναμόρφωσης της ακτής Φρεαττύδας, προ του μεγάλου έργου δημιουργίας Μαρίνας, με προσχώσεις του ομώνυμου όρμου, το 1965 - 1967, από τον ΕΟΤ, έγινε πρόβλεψη και της μόνιμης κτιριακής εγκατάστασης του ναυτικού μουσείου στη συνέχεια των τειχών του Πειραιά, όπου και το σύγχρονο μουσείο.
 
## Το σύγχρονο μουσείο
Στις δέκα συνεχόμενες, σε ημικύκλια διάταξη, αίθουσες του νέου Μουσείου παρουσιάζεται η ελληνική ιστορία συνυφασμένη με τη θάλασσα, από την αρχαία ναυπηγική και την εξέλιξη των πλοίων από την ελληνική αρχαιότητα, των ελληνιστικών, ρωμαϊκών και βυζαντινών χρόνων μέχρι την εποποιία της ελληνικής επανάστασης του 1821, για να συνεχίσει τη παρουσία του ελληνικού πολεμικού ναυτικού και την ένδοξη δράση του στη νεότερη ιστορία, παράλληλα με τη ναυτοσύνη και το δαιμόνιο των Ελλήνων στο κατά θάλασσα εμπόριο. Επίσης το πλούσιο αρχειακό υλικό και το φωτογραφικό αρχείο του Ναυτικού Μουσείου της Ελλάδος, θεωρούνται από τα πλέον αξιόλογα στην ιστορία της Μεσογείου. Η δε ιδιαίτερα σημαντική βιβλιοθήκη του Ναυτικού Μουσείου, τελευταία αίθουσα, που διαθέτει σπάνιες εκδόσεις βιβλίων και ναυτικών χαρτών εντυπωσιάζει κάθε επισκέπτη και ιδιαίτερα τους ναυτικούς ερευνητές και βιβλιόφιλους

## Σε άλλα μέρη
Το **Ναυτικό Μουσείο της Ελλάδος**, βρίσκεται στον Πειραιά. Επίσης Ναυτικά μουσεία μπορούμε να βρούμε και σε πολλά αλλά μέρη της Ελλάδας. Μία άλλη περιοχή που  θα μπορούσε να αποκτήσει ναυτικό μουσείο είναι το Ναύπλιο καθώς υπήρξε η πρώτη πρωτεύουσα της Ελλάδας.

## Δείτε επίσης
* Ινστιτούτο Ιστορίας Ναυτιλίας και Λιμενικού Σώματος

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.14ος, σελ.958.

## Εξωτερικοί σύνδεσμοι
* Ιστοσελίδα του Ναυτικού Μουσείου Ελλάδος
* 
* 
* «Σε λήθη η ναυτική μας παράδοση», άρθρο στην εφημερίδα «Η Καθημερινή», 20 Φεβρουαρίου 2011.

Ελλαδος
Κατηγορία:Μουσεία στον Πειραιά
Γεώργιος Μαυρομιχάλης

Ο **Γεώργιος Μαυρομιχάλης** (1800 - 22 Οκτωβρίου 1831) ήταν Έλληνας Φιλικός, αγωνιστής της Επανάστασης του 1821 και ένας από τους δολοφόνους του Ιωάννη Καποδίστρια.

## Βιογραφία
Γεννήθηκε στη Μάνη και ήταν ο τριτότοκος γιος του Πετρόμπεη Μαυρομιχάλη. Έζησε στην Κωνσταντινούπολη για μεγάλο διάστημα, καθώς είχε σταλεί εκεί ως όμηρος ως εγγύηση πίστης του πατέρα του προς το Σουλτάνο, όμως λίγο πριν το ξέσπασμα της επανάστασης δραπέτευσε στη Μάνη. Από το 1818 είχε μυηθεί στη Φιλική Εταιρεία.

Έλαβε μέρος σε διάφορες μάχες με κυριότερη τη μάχη των Δερβενακίων. Το 1822, ταξίδεψε μαζί με τον Παλαιών Πατρών Γερμανό στη Βερόνα της Ιταλίας. Το 1825 αιχμαλωτίστηκε στο Νεόκαστρο από τον Ιμπραήμ, αλλά σύντομα αφέθηκε ελεύθερος υποσχόμενος την υποταγή της Μάνης, υπόσχεση την οποία φυσικά δεν τήρησε. 

Αργότερα χρησιμοποιήθηκε από τον Καποδίστρια για να μεταβεί στο Ναύπλιο ο θείος του, Κατσής Μαυρομιχάλης, ο οποίος με την άφιξή του εκεί, φυλακίστηκε. Μετά από αυτό το γεγονός, αλλά και επειδή ο Καποδίστριας επιδίωκε να ελέγξει τα προνόμια των προυχόντων, ο Γεώργιος Μαυρομιχάλης και όλη η σημαντική οικογένεια των Μαυρομιχαλαίων τάχτηκε δημόσια εναντίον του, με αποτέλεσμα να τεθεί υπό αστυνομική επιτήρηση.

Στις 27 Σεπτεμβρίου 1831 μαζί με το θείο του Κωνσταντίνο Μαυρομιχάλη και με την ανοχή των αστυνομικών Ιωάννη Καραγιάννη (του οποίου η σφαίρα αστόχησε να χτυπήσει τον Καποδίστρια) και του Ανδρέα Γεωργίου (ο οποίος παρακολουθούσε αμέτοχος την δολοφονία του Κυβερνήτη) που τον επιτηρούσαν για 40 συνεχείς ημέρες, δολοφόνησε τον κυβερνήτη Ιωάννη Καποδίστρια έξω από την εκκλησία του Αγίου Σπυρίδωνα στο Ναύπλιο, καρφώνοντάς του ένα μακρυμάνικο μαχαίρι στην κοιλιά, ενώ ο θείος του πυροβόλησε τον Κυβερνήτη στο πίσω μέρος της κεφαλής του. Έπειτα κατέφυγε στη γαλλική πρεσβεία, η οποία τον προστάτεψε από τον κόσμο που τον καταδίωκε, αλλά στη συνέχεια υποχρεώθηκε να τον παραδώσει στις Αρχές για να δικαστεί (ο θείος του, έπεσε νεκρός από τις πιστολιές του Οπλαρχηγού και Ταγματάρχη Χρήστου Φωτομάρα και μετά διαμελίστηκε και ρίχτηκε στη θάλασσα από το έξαλλο πλήθος).

Καταδικάστηκε για την πράξη του και τουφεκίστηκε στις 9 Οκτωβρίου (22 Οκτωβρίου σύμφωνα με το Ιουλιανό ημερολόγιο) στο Ιτς-Καλέ, παρουσία του πατέρα του, Πετρόμπεη, που ήταν εκεί φυλακισμένος από τον Καποδίστρια.

## Πηγές
* *Σύγχρονος Εγκυκλοπαίδεια Ελευθερουδάκη*, τόμος 17ος, σελ. 231 (1928).
* *Τα φοβερά ντοκουμέντα. Η ΔΟΛΟΦΟΝΙΑ ΤΟΥ ΚΑΠΟΔΙΣΤΡΙΑ. Το τίμημα της ελευθερίας*, εκδόσεις Φυτράκης "Ο ΤΥΠΟΣ Α.Ε", (1976)

## Παραπομπές


Κατηγορία:Αγωνιστές του 1821
Κατηγορία:Πολιτικές δολοφονίες
Γεωργιος
Κατηγορία:Έλληνες μέλη της Φιλικής Εταιρείας
Κατηγορία:Εκτελεσθέντες για ποινικά εγκλήματα
Κρασί Νεμέας

Το **κρασί Νεμέας** (Ονομασίας Προέλευσης Ανωτέρας Ποιότητας) παράγεται στην ευρύτερη περιοχή της Νεμέας, η οποία αποτελεί την μεγαλύτερη αμπελουργική ζώνη της Ελλάδας. Η πιο γνωστή ποικιλία που παράγεται είναι το Αγιωργίτικο που αποτελεί βάση για τη δημιουργία πολλών άλλων κρασιών της περιοχής. Τα πάμπολα οινοποιεία της Νεμέας είναι ανοιχτά και επισκέψιμα σε οποιονδήποτε θέλει να γνωρίσει από κοντά τον τρόπο παρασκευής των κρασιών τους. Επίσης, εδώ και 35 χρόνια δραστηριοποιείται ο Οινοποιητικός Συνεταιρισμός Νεμέας ο οποίος ασχολείται με την διαφύλαξη της ποιότητας του νεμεάτικου κρασιού καθώς και με την προώθηση και διαφήμιση των ντόπιων κρασιών.

## Ποικιλίες
Οι ποικιλίες που καλλιεργούνται στη Νεμέα είναι οι εξής:

## Ζώνη
Η αμπελουργική ζώνη της Νεμέας δεν καλύπτει μόνο την κωμόπολη της Νεμέας και τα περίχωρα της όπως πιστεύεται αλλά εμπεριέχει και περιοχές της Στυμφαλίας και της Αργολίδας. Τα εξής χωριά ανήκουν στην ζώνη της:

## Εξωτερικοί Σύνδεσμοι
*H ιστοσελίδα του Δήμου Νεμέας
*Oινοποιητικός Συνεταιρισμός Νεμέας
*schoolwine - Παρουσίαση των νεμεάτικων οινοποιείων από το 1ο ΕΠΑ.Λ. Νεμέας

## Αναφορές


Κατηγορία:Ελληνικό κρασί
Κατηγορία:Περιφερειακή ενότητα Κορινθίας
Κατηγορία:Προϊόντα προστατευόμενης ονομασίας προέλευσης
Κατηγορία:Ελληνικά Προϊόντα προστατευόμενης ονομασίας προέλευσης
Φελίπε Κολόμπο

Ο **Φελίπε Κολόμπο Εγκία** (*Felipe Colombo Eguía*, 8 Ιανουαρίου 1983) είναι Μεξικανός ηθοποιός και τραγουδιστής, με καταγωγή από την Αργεντινή. Έγινε γνωστός από την νεανική τηλεοπτική σειρά 'Τσικιτίτας'.

## Βιογραφία και καριέρα
Γεννήθηκε στις 8 Ιανουαρίου του 1983 στο Μεξικό. Πατέρας του, είναι ο Αργεντινός ηθοποιός Χουάν Κάρλος Κολόμπο και μητέρα του, η Μεξικανή ηθοποιός Πατρίσια Έγκια. Έχει μια μεγαλύτερη αδελφή, τη Σολ. Στα έξι του χρόνια άρχισε να ασχολείται με την υποκριτική παίζοντας στην ταινία *Sonata de Luna*. Στα 9 του, μετακόμισε στην πατρίδα του πατέρα του, Αργεντινή όπου εμφανίστηκε στη σειρά *[[Τσικιτίτας (παιδική τηλενουβέλα)|Τσικιτίτας]]* που σήμανε την αρχή της επιτυχημένης καριέρας του στη μικρή οθόνη. Το 2002, σε ηλικία 19 ετών πήρε έναν από τους 4 πρωταγωνιστικούς ρόλους στη σειρά *[[Ανυπότακτες Καρδιές|Ανυπότακτες καρδιές]]* και έγινε μέλος των Erreway, του μουσικού συγκροτήματος της σειράς που συνέχισε και εκτός των πλατό της, μαζί με τους φίλους του Καμίλα Μπορδονάμπα (Camila Bordonaba), Μπενχαμίν Ρόχας (Benjamin Rojas) και Λουισάνα Λοπιλάτο (Luisana Lopilato) (η οποία αποχώρησε από το συγκρότημα). Οι Erreway, γνώρισαν μεγάλη επιτυχία σε πολλές χώρες αλλά τελικά διαλύθηκαν το 2005, όμως, αφού βγήκε ο δίσκος τους *[[El Disco de Rebelde Way]]* τo 2006 ξανασυνδέθηκαν.Το 2007 η Λουισάνα Λοπιλάτο έφυγε απ' το συγκρότημα αν και συμπεριλαμβανόταν στους υπόλοιπους δίσκους/συλλογές του group μέχρι και το 2007. To 2004 ακολούθησε η ταινία ** που του χάρισε ακόμα περισσότερη δημοσιότητα σε όλο τον κόσμο. Το 2008, κατάφερε να συνδυάσει το τραγούδι με την τηλεόραση (*Doble Vida*) αλλά και το θέατρο (*Prinipiante*).

## Προσωπική ζωή
Κατά τη διάρκεια της σειράς ''Ανυπότακτες καρδιές'', είχε σχέση με τη συμπρωταγωνίστρια του, Λουισάνα Λοπιλάτο, με την οποία μετά το χωρισμό τους, κράτησαν φιλικές σχέσεις. Στις 9 Απριλίου 2010, παντρεύτηκε την ενδυματολόγο Σεσίλια Κορονάδο και στις 3 Νοεμβρίου του ίδιου έτους, ήρθε στον κόσμο η κόρη τους, Αουρόρα Κολόμπο. Νονοί της Αουρούρα, είναι οι καλοί φίλοι του Φελίπε, Καμίλα Μπορδονάμπα και Μπενχαμίν Ρόχας.

## Δισκογραφία
### Soundtracks
* 1999: *Chiquititas 1999*
* 2000: *Chiquititas 2000*
* 2001: *Chiquititas 2001*
* 2007: *Son de Fierro*
### Erreway
* 2002: *Señales*
* 2003: *Tiempo*
* 2004: *Memoria*
* 2006: *Erreway en Concierto*
* 2006: *El Disco de Rebelde Way*
* 2007: *Erreway presenta su caja recopilatoria*
* *TBA*: *Vuelvo*

## Παραπομπές


Κατηγορία:Αργεντινοί τραγουδιστές
Κατηγορία:Μεξικανοί τραγουδιστές
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί θεάτρου
Κατηγορία:Μεξικανοί ηθοποιοί τηλεόρασης
Εικονολήπτης

right|240px
Ο **εικονολήπτης** (ή συνηθέστερα **καμεραμάν**) είναι ο άνθρωπος που χειρίζεται μια κινηματογραφική κάμερα ή βιντεοκάμερα με στόχο την αποτύπωση κίνησης σε φιλμ, βίντεο ή ηλεκτρονικό υπολογιστή. 

Στην αφηγηματική κινηματογράφηση ο εικονολήπτης συνεργάζεται με το σκηνοθέτη, το διευθυντή φωτογραφίας, τους ηθοποιούς και το τεχνικό συνεργείο ώστε να λάβει τεχνικές και δημιουργικές αποφάσεις. Στο περιβάλλον αυτό, ο καμεραμάν είναι μέλος του συνεργείου κινηματογράφησης που αποτελείται επίσης από το διευθυντή φωτογραφίας, έναν ή περισσότερους βοηθούς οπερατέρ και μακενίστες. Όταν δεν υπάρχει διαχωρισμός ανάμεσα στο διευθυντή φωτογραφίας και τον εικονολήπτη, τότε το πρόσωπο αυτό ονομάζεται **οπερατέρ**. Στη δημιουργία ντοκιμαντέρ και στα ρεπορτάζ των δελτίων ειδήσεων, ο εικονολήπτης καλείται συχνά να εκτελέσει λήψεις γεγονότων που εκτυλίσσονται σε πραγματικό χρόνο χωρίς προδιαγεγραμμένο σενάριο.

Ανάμεσα στα προσόντα που πρέπει να διαθέτει ένας εικονολήπτης περιλαμβάνεται η ικανότητα καδραρίσματος λήψεων, καλή γνώση χειρισμού διάφορων ειδών φακού, καθώς και άλλων κομματιών εξοπλισμού (π.χ. ειδικούς γερανούς για λήψεις από ύψος). Ακόμη θεωρείται σημαντικό να κατέχει κατάρτιση σε βασικές αρχές της δραματικής αφήγησης, καθώς και κάποιες βασικές γνώσεις για την τέχνη του μοντάζ. Ο καμεραμάν καλείται τέλος να είναι συνεργάσιμος, ευέλικτος, με δεξιότητες επικοινωνίας, επειδή στα κινηματογραφικά και τηλεοπτικά πλατό ο χρόνος και το μπάτζετ, καθώς και οι περιορισμοί που αυτά επιβάλλουν, είναι μεγάλης σημασίας.

Κατηγορία:Συντελεστές του κινηματογράφου
Κατηγορία:Κινηματογραφία
Αλέξανδρος Β΄ Ζαβίνας

Ο **Αλέξανδρος Β΄ Ζαβίνας ** ήταν ηγεμόνας της Αυτοκρατορίας των Σελευκιδών κατά την ελληνιστική περίοδο. Επρόκειτο στην πραγματικότητα για έναν διεκδικητή του θρόνου, πιθανώς μη βασιλικής καταγωγής, ο οποίος αναδείχτηκε μετά την περίοδο χάους που ακολούθησε την κατάληψη της Μεσοποταμίας από τους Πάρθους. Για να δικαιολογήσει τη νομιμότητα του στο θρόνο, ο Αλέξανδρος υποστήριξε πως ήταν γιος ή υιοθετημένος γιος του Αλεξάνδρου Α΄ Βάλα, γεγονός που δεν έχει σήμερα αποδειχτεί. Το προσωνύμιο Ζαβίνας σημαίνει *αυτός που αγοράστηκε*. Για άγνωστους λόγους ο Αλέξανδρος είναι ο μοναδικός από τους τελευταίους Σελευκίδες που δεν χρησιμοποίησε επίθετα στα νομίσματα που εξέδωσε.

Ο Αλέξανδρος Β΄ Ζαβίνας υπήρξε πιόνι του φαραώ της πτολεμαϊκής Αιγύπτου, Πτολεμαίου Η' Φύσκωνος, ο οποίος και τον προώθησε για να αποσπάσει το θρόνο της Συρίας από το Δημήτριο Β' Νικάτορα, με τον οποίο είχε πολιτικές και στρατιωτικές διαμάχες. Συγκεκριμένα ο τελευταίος υποστήριξε την επανάσταση που υποκίνησε στην Αίγυπτο η πεθερά του Δημητρίου Β΄ και αδερφή του Πτολεμαίου Η΄, Κλεοπάτρα Β', στα πλαίσια των πολύπλοκων δυναστικών ταραχών των ύστερων χρόνων της ελληνιστικής περιόδου.

Ο Αλέξανδρος Β΄ Ζαβίνας κατάφερε να νικήσει τελικά το Δημήτριο Β' και έκτοτε κυβέρνησε περιοχές της Συρίας, κατά την περίοδο 128 π.Χ. – 123 π.Χ. Σύντομα όμως η υποστήριξη της Αιγύπτου έπαψε να υφίσταται και με τη σειρά του, ο Αλέξανδρος Β΄ ηττήθηκε από το γιο του Δημητρίου Β΄, τον Αντίοχο Η' Γρυπό. Απελπισμένος ο Αλέξανδρος σύλησε του ναούς της πρωτεύουσας των Σελευκιδών, της Αντιόχειας. Μια αφήγηση αναφέρει πως καθώς έλιωνε ένα άγαλμα της θεότητας Νίκης που κρατούσε στο χέρι του ένα μεγαλύτερο άγαλμα του Δία, ο Αλέξανδρος είπε: * “Ο Δίας μου έδωσε τη Νίκη”*. Εξαγριωμένοι από την ιεροσυλία οι κάτοικοι της Αντιόχειας εξεδίωξαν το Ζαβίνα από την πόλη, ο οποίος τελικά αιχμαλωτίστηκε και εκτελέστηκε το 123 π.Χ.

## Χρονολόγιο
 

## Πηγές
* Η αγγλόφωνη wikipedia.
* Αλέξανδρος Β' Ζαβίνας στο www.livius.com

## Δείτε επίσης
* Δυναστεία των Σελευκιδών
* Δημήτριος Β' Νικάτωρ
* Αντίοχος Η' Γρυπός
* Αυτοκρατορία των Σελευκιδών
* Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Επαρχία της Περούτζα

Η **επαρχία της Περούτζα** (ιταλικά: *Provincia di Perugia*) είναι επαρχία στην περιφέρεια της Ούμπρια στην Ιταλία. Η έκτασή της είναι 6.334 τ.χλμ. και ο πληθυσμός της φτάνει τους 658.195 (2008) κατοίκους. Έδρα της επαρχίας είναι η πόλη της Περούτζια (*Perugia*). Συνολικά, η επαρχία αριθμεί 59 δήμους.

Συνορεύει βόρεια με την περιφέρεια των Μάρκε (επαρχίες των Πέζαρο-Ουρμπίνο, Ανκόνα,  Ματσεράτα, Άσκολι Πιτσένο), νότια με το Λάτιο (επαρχία του Ριέτι) και την επαρχία του Τέρνι, και δυτικά με την Τοσκάνη (επαρχίες των Αρέτσο και Σιένα). Είναι η μεγαλύτερη από τις δύο επαρχίες της Ούμπρια, της οποίας καταλαμβάνει τα δύο τρίτα. Ως το 1927 ήταν η μοναδική επαρχία της Ούμπρια και περιελάμβανε εκτός από το Τέρνι και τις περιοχές του Ριέτι και της Σαμπίνα, που από τότε ενσωματώθηκαν στο Λάτιο.

## Ιστορία

Οι Ετρούσκοι ίδρυσαν τον 6ο αιώνα π.Χ. την Περούτζια στην κοιλάδα ανάμεσα στους ποταμούς Ούμβρα και Τίβερη. Το ανατολικό τμήμα της επαρχίας ήταν σε μια ορεινή περιοχή, το υπόλοιπο ήταν καλυμμένο με δάση. Τα νότια τμήματα της επαρχείας ήταν λιγότερο ορεινά, τα σημαντικότερα αγροτικά προιόντα ήταν το μετάξι και το καλαμπόκι. Η έκδοση της Εγκυκλοπαίδειας για την *"Εταιρεία διάχυσης της χρήσιμης γνώσης"* (1840) αναφέρει ότι η Περούτζια προμήθευε στην πόλη της Ρώμης το μισό του κρέατος που κατανάλωναν οι κάτοικοι χάρη στον μεγάλο αριθμό βοοειδών που εκτρέφονταν στα εδάφη της. Η Περούτζια ήταν η τέταρτη σημαντικότερη πόλη στα Παπικά Κράτη μετά την ίδια την Ρώμη, το Σπολέτο και το Ριέτι. Η Λίμνη Τραζιμένο, η μεγαλύτερη στην κεντρική Ιταλία βρισκόταν στην επαρχεία της Περούτζια, περιείχε τρία νησία, ήταν ρηχή και η τροφοδοσία της γινόταν από τους γειτονικούς λόφους. Η Περούτζια ενσωματώθηκε στο Βασίλειο της Ιταλίας, στην Επαρχεία της Ούμπριας (1860), εκείνη την εποχή ήταν μεγαλύτερη από την σημερινή περιείχε την Επαρχία του Ριέτι και το νότιο Λάτιο. Η επαρχεία διαιρέθηκε στις κοινότητες της Περούτζια, του Φολίνιο, του Ορβιέτο, του Τέρνι, του Ριέτι και του Σπολέτο. Αργότερα (1921) το Τέρνι αποσπάστηκε από την ενωμένη επαρχεία με αποτέλεσμα να δημιουργηθούν οι νέες κοινότητες της Περούτζια και του Τέρνι. Το Ριέτι και το Τσιταντουκάλε προστέθηκαν στην Επαρχεία του Λατίου (1923), η υπόλοιπη Επαρχεία της Ούμπριας διαιρέθηκε στις επαρχείες της Περούτζιας και του Τέρνι (1927).

## Κύριοι Δήμοι

[200px|right|thumb|<center>[Ασίζη]]

## Παραπομπές


## Εξωτερικοί σύνδεσμοι
* 
* Περούτζια  


Περουτζα
Πέτρος Κ. Μαυρομιχάλης (1887-1969)

Ο **Πέτρος Μαυρομιχάλης** (1887 – Λωζάννη, 7 Ιουνίου 1969) ήταν Έλληνας πολιτικός.

## Βιογραφία
Γεννήθηκε στην Αθήνα και ήταν γιος του πρωθυπουργού Κυριακούλη Μαυρομιχάλη. Σπούδασε νομικά στο πανεπιστήμιο Αθηνών και ασχολήθηκε με την πολιτική.

Εκλέχθηκε για πρώτη φορά το 1910 βουλευτής Λακωνίας και διετέλεσε πλείστες φορές υπουργός. Συγκεκριμένα χρημάτισε υπουργός Εθνικής Οικονομίας στην κυβέρνηση Ράλλη και Καλογερόπουλου, υπουργός δικαιοσύνης στην κυβέρνηση Πρωτοπαπαδάκη, ναυτικών στην κυβέρνηση Γούναρη και στρατιωτικών το 1946 στην Κυβέρνηση Κωνσταντίνου Τσαλδάρη Απριλίου 1946. Από το 1948 ως το 1949 ήταν αντιπρόεδρος της κυβέρνησης. Το 1960 εγκαταστάθηκε στην Ελβετία, όπου και πέθανε, εννέα χρόνια αργότερα..

## Πηγές


Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Στρατιωτικών
Κατηγορία:Βουλευτές Λακωνίας
Πετρος
Κατηγορία:Έλληνες βασιλόφρονες
Αλκίππη

Με το όνομα **Αλκίππη** ήταν γνωστές έξι γυναίκες της ελληνικής μυθολογίας.

# Κόρη του Άρη και της Αγλαύρου , εγγονή του βασιλιά της Αθήνας Κέκροπα και του Ακταίου.
# Μία από τις Αλκυονίδες, κόρη του γίγαντα Αλκυωνέος. Όταν πέθανε ο πατέρας της μαζί με τις αδελφές της από τη στεναχώρια τους έπεσαν στη θάλασσα και πνίγηκαν.
# Σύζυγος του Μητίονος,  της οποίας γιος ήταν ο Ευπάλαμος.
# Σύζυγος του Ευήνου, κόρη του Οινόμαου και μητέρα της Μάρπησσας
# Μία από τις γυναίκες που συνόδευαν την Ωραία Ελένη
# Αμαζόνα που πέθανε προσπαθώντας να εμποδίσει τον Ηρακλή να πάρει τη ζώνη της αμαζόνας βασίλισσας Ιππολύτης. Το όνομά της σημαίνει "ισχυρό άλογο".

## Πηγές


Αλκιππη
Αλκιππη
Κατηγορία:Αμαζόνες
Πέτρος Κ. Μαυρομιχάλης (βουλευτής Οιτύλου 1847)

Ο **Πέτρος Μαυρομιχάλης** ήταν στρατιωτικός και πολιτικός από τη Μάνη, βουλευτής Οιτύλου το 1847.

## Βιογραφία
Γεννήθηκε στην Μάνη και ήταν γιος του Κυριακούλη Μαυρομιχάλη, αδελφού του Πετρόμπεη. Ακολούθησε το στρατιωτικό επάγγελμα αποφοιτώντας από τη Στρατιωτική Σχολή Ευελπίδων. Έλαβε μέρος στην επανάσταση του 1843, ενώ στάλθηκε πολλές φορές για να καταστείλει εξεγέρσεις στην περιοχή της Λακωνίας· το 1848 ήταν αρχηγός του Λακωνικού σώματος στην Εύβοια.

Το 1847 εκλέχτηκε βουλευτής Οιτύλου, όπου συνέχισε να εκλέγεται για πολλά χρόνια. Παιδιά του ήταν:
* Κυριακούλης Μαυρομιχάλης, πρωθυπουργός της Ελλάδας.
* Ρωξάνη Μαυρομιχάλη 1848-1905, παντρεύτηκε τον Θρασύβουλο Μάνο στρατηγό και είχε τέκνο:
** Πέτρος Μάνος 1871-1918, συνταγματάρχης, νυμφεύτηκε τη Μαρία Αργυροπούλου (κόρη του Ιακώβου προξένου της Ελλάδος στη Σμύρνη και πρέσβη της Ελλάδας στο Βελιγράδι) και είχε παιδί:
*** Ασπασία Μάνου 1896-1972, παντρεύτηκε τον Αλέξανδρο βασιλιά της Ελλάδας.

## Πηγές


μικρογραφία|Προσωπογραφία του Πέτρου Κυριακούλη Μαυρομιχάλη

Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Οιτύλου
Πετρος
Δημήτρης Μαυρομιχάλης

Ο **Δημήτρης Μαυρομιχάλης** (1809 - 1882) ήταν πολιτικός και στρατιωτικός.

Γεννήθηκε στη Μάνη και ήταν ο πέμπτος και τελευταίος γιος του Πετρόμπεη Μαυρομιχάλη. Έζησε για πολλά χρόνια στο Παρίσι και ακολούθησε στρατιωτική καριέρα, φτάνοντας μέχρι τον βαθμό του υποστρατήγου. Διετέλεσε υπασπιστής του Όθωνα και έλαβε μέρος στην επανάσταση του 1862.

Ασχολήθηκε επίσης με την πολιτική. Συμμετείχε στην κυβέρνηση Βούλγαρη, Κανάρη και Μπενιζέλου Ρούφου του 1862 ως Υπουργός Στρατιωτικών.

Απεβίωσε στην Αθήνα το 1882.

## Αναφορές
2. Εφημερίδα ΩΡΑ 21/1/1882 σελ. 3

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Δημητρης
Πιέρρος Μαυρομιχάλης

Ο **Πιέρρος** ή **Ηλίας Μαυρομιχάλης** (1730 - 1800) ήταν Έλληνας οπλαρχηγός της ιστορικής οικογένειας των Μαυρομιχαλαίων.

## Βιογραφία
Γεννήθηκε στη Μάνη και ήταν γιος του Γεωργάκη Μαυρομιχάλη. Ονομάσθηκε Πιέρρος λόγω του μανιάτικου (λακωνικού) εθίμου να ονομάζονται έτσι, όσοι εν ονόματι των αδελφών τους ασκούν κηδεμονία στα ανήλικα τέκνα τους. Ανήκε σε μια από τις ισχυρότερες οικογένειες του Μοριά και είχε αποκτήσει μεγάλη ισχύ.

Προκειμένου να απασχολήσει τους Τούρκους μετά τις μάχες του Μελιπύργου και του Αλμυρού, που είχαν εξαναγκάσει τους Μανιάτες να υποχωρήσουν και να καταφύγουν για την ασφάλεια των οικογενειών τους στα απρόσιτα σπήλαια του Ταϋγέτου, οχυρώθηκε με 36 άνδρες σε παραλιακό πύργο της Βέργας, όπου και απέκρουσε επί διήμερο τις τουρκικές εφόδους. Στερούμενος όμως νερού και πολεμοφοδίων, τελικά ενήργησε ηρωική έξοδο με τους άνδρες του, με μόνο το ξίφος του δια μέσου του εχθρού. Από την επιχείρηση όμως αυτή σώθηκε αυτός και ένας μόνο σύντροφός του. Φθάνοντας δε στο στρατόπεδο των Μανιατών στον Αλμυρό, ανακοίνωσε τα συμβάντα και αποφασίσθηκε γενική επίθεση κατά του στρατού του Χατζή Οσμάν. Πράγματι 4.000 Μανιάτες κατέβηκαν από το υπερκείμενο βουνό του Αλμυρού, της "Σέλιτσας" και επιχείρησαν αιφνίδια νυκτερινή επίθεση, καταδιώκοντας τους Τούρκους μέχρι την Καλαμάτα. Στην επιχείρηση αυτή σκοτώθηκαν περίπου 700 Τούρκοι.  

Ο Πιέρρος έλαβε επίσης μέρος στα Ορλωφικά όπου και σκοτώθηκε, καθώς μαχόταν τους Αλβανούς που είχαν κατέλθει στην Πελοπόννησο.

Ήταν νυμφευμένος με την κόρη του Κουτσογρηγοράκη, μεγάλου άρχοντα της Λακωνίας και παιδιά του ήταν οι: Πετρόμπεης, Ιωάννης, Κυριακούλης, Κωνσταντίνος, Δημήτριος και Αντώνιος.

## Παραπομπές


## Πηγές
**Νεώτερον Εγκυκλοπαιδικόν Λεξικόν Ηλίου* τ.13ος, σ.122.

Κατηγορία:Έλληνες αξιωματικοί του Στρατού Ξηράς
Πιερρος
Κατηγορία:Ορλωφικά
Αντώνης Μαυρομιχάλης

Ο **Αντώνης «Μαυρομιχάλης» Πιερράκος** (1792 - 1873) ήταν αγωνιστής του ΄21 και πολιτικός.
## Βιογραφία
Γεννήθηκε στην Μάνη και ήταν γιος του Πιέρρου Μαυρομιχάλη. Στάλθηκε με σώμα 300 Μανιατών εναντίον του Αλή Πασά ενώ παρέμεινε για χρόνια στην Κωνσταντινούπολη ως όμηρος του Σουλτάνου. Δραπέτευσε όμως λίγο πριν ξεσπάσει η επανάσταση του ΄21 και έλαβε μέρος σε διάφορες μάχες.

Πολέμησε στην Καλαμάτα, το Βαλτέτσι, τα Βέρβενα και το 1823 έλαβε τον τίτλο του στρατηγού. Το 1830 ήταν επικεφαλής εξέγερσης των Μανιατών. Στη συνέχεια κατατάχθηκε στη χωροφυλακή και μετά στον στρατό φτάνοντας μέχρι τον βαθμό του στρατηγού. Διετέλεσε υπασπιστής του Όθωνα και την περίοδο 1847-1861 ήταν γερουσιαστής. Το 1862 εκπροσώπησε ως πληρεξούσιος την Καλαμάτα.

Απεβίωσε το 1873 στην Καλαμάτα. Γιος του ήταν ο Περικλής Πιερράκος Μαυρομιχάλης και εγγονός του ο Γεώργιος Π. Μαυρομιχάλης.

Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Έλληνες πληρεξούσιοι
Αντωνης
Κατηγορία:Έλληνες αξιωματικοί της χωροφυλακής
Λα Γομέρα

thumb|right|250px|Η σημαία της Λα Γομέρα.
thumb|200px
Η **Λα Γομέρα** (ισπανικά: *La Gomera*) είναι το έκτο μεγαλύτερο νησί των Καναρίων Νήσων στον Ατλαντικό ωκεανό, δυτικά των βορειοαφρικανικών ακτών. Η λέξη Γομέρα, που είναι αραβική, σημαίνει «μικρός δαυλός». Ο πληθυσμός του νησιού κατά την απογραφή του 2011 ανερχόταν στους 21.680 κάτοικους. Η διοίκηση του νησιού (*cabildo insular*) εδρεύει στην πρωτεύουσα του, το Σαν Σεμπαστιάν με 8.699 κατοίκους το 2013.

## Φύση
thumb|250px|right|Δασώδης περιοχή στα βουνά Γαραχονάι
Το νησί είναι ηφαιστειογενούς προέλευσης και σχεδόν κυκλικού σχήματος, με 22 χλμ. διάμετρο και μεγαλύτερο υψόμετρο τα 1.487 μ. που είναι η κορυφή Γαραχονάι (Garajonay). Το βουνό καλύπτεται κυρίως από βλάστηση δάφνης ή και με εκτεταμένα υγρά δαφνοδάση. 

Το άνω μέρος της δασώδους αυτής ζώνης καλύπτεται μόνιμα από σύννεφα και στροβιλοειδείς ομίχλες, τα οποία φαινόμενα δημιούργησαν εκεί μια πλούσια και ποικίλη βλάστηση. Αυτός είναι ο Εθνικός Δρυμός του Γαραχονάιο, ο οποίος συγκαταλέγεται ως προστατευόμενη περιοχή από την UNESCO. Οι πλαγιές διασχίζονται από πολυάριθμα μονοπάτια, προσφέροντας ποίκιλλα επίπεδα διαδρομής στους περιπατητές με θαυμάσια θέα ανταμείβοντας την ενέργεια. 

thumb|250px|left|Τα επιβλητικά βράχια "Λος Όργανος" στις ακτές του νησιού
Τα κεντρικά βουνά συλλαμβάνουν την υγρασία των νεφών που φέρνουν οι αληγείς άνεμοι δημιουργώντας ένα κλίμα ζούγκλας πλούσιο σε βλάστηση ψηλότερα στον δροσερότερο αέρα, το οποίο έρχεται σε αντίθεση με τα ηλιοψημένα βράχια δίπλα στη θάλασσα.

Ανάμεσα σε αυτές τις διαφορετικές μεταξύ τους περιοχές υπάρχει μια αξιόλογη έκταση βλάστησης και οι ιθαγενείς καλλιεργούν αιώνες τώρα τις χαμηλότερες εκτάσεις, αρδεύοντας νερό για την παραγωγή των αμπελιών τους, και φρούτων και λαχανικών, όπως μπανάνες.

## Εξωτερικοί σύνδεσμοι
* 
* Cabildo de La Gomera

Κατηγορία:Κανάριες νήσοι
Κατηγορία:Νησιά της Ισπανίας
Κατηγορία:Νησιά της Αφρικής
Πέτρος Α. Μαυρομιχάλης

Ο **Πέτρος Μαυρομιχάλης** (1828 - 1892) ήταν πολιτικός.
## Βιογραφία
Γεννήθηκε στην Αθήνα και ήταν γιος του Αναστασίου Μαυρομιχάλη. Σπούδασε νομικά στο πανεπιστήμιο Αθηνών και συμπλήρωσε τις σπουδές του στο Παρίσι. Ακολοήθησε τον δικαστικό κλάδο και συμμετείχε στην επανάσταση του Ναυπλίου. Γι´αυτό και το 1862 εξορίστηκε από τον Όθωνα στη Σμύρνη.

Ασχολήθηκε με την πολιτική και το 1863 εκλέχτηκε πληρεξούσιος. Επίσης χρημάτισε υπουργός δικαιοσύνης στην κυβέρνηση Μπενιζέλου Ρούφου και βασιλικός επίτροπος της Ιεράς Συνόδου.

Κατηγορία:Έλληνες δικαστικοί
Κατηγορία:Έλληνες πληρεξούσιοι
Κατηγορία:Έλληνες υπουργοί Δικαιοσύνης
Πετρος Α